[{"text_idx": "#000002", "text": "Siarter Creu LleoeddNewyddion a DolenniAdnoddau"}, {"text_idx": "#000004", "text": "Mae Pobl yn dweud wrthym y stori creu lle y tu o\u0302l i\u2019w datblygiad preswyl arfaethedig yng Nghasnewydd."}, {"text_idx": "#000008", "text": "Gwerth y cytundeb: tua \u00a311.4M"}, {"text_idx": "#000009", "text": "Arwynebedd y safle: 1.89 hectar [4.67 erw]"}, {"text_idx": "#000010", "text": "Dwysedd: 29 uned yr hectar"}, {"text_idx": "#000011", "text": "Fel gyda Loftus Garden Village, mae ymgysylltu a\u0302\u2019r gymuned leol yn rhan annatod o\u2019r prosiect hwn."}, {"text_idx": "#000012", "text": "O\u2019r cychwyn amlinellodd Pobl Group eu dyheadau i ffurfio \u2018estyniad naturiol\u2019 i\u2019r gymdogaeth Loftus Garden Village yma sydd wedi ennill gwobrau, gan ddarparu'r gymuned newydd a phresennol a\u0302 lle deniadol i ddod at ei gilydd, dysgu a thyfu."}, {"text_idx": "#000013", "text": "Gan dynnu ar wersi a ddysgwyd o Gymal 1 ac a gyfarwyddir gan adborth preswylwyr a rhanddeiliaid, adnabuwyd y pentref gardd deniadol, yr arddull celf a chrefft, strydoedd gwyrdd a rhwydwaith gerddi cegin fel cydrannau allweddol o\u2019r dyluniadau cysyniad cynnar."}, {"text_idx": "#000014", "text": "Wrth i\u2019r prosiect fynd rhagddo, mae Pobl Group wedi ymrwymo i ymgysylltu\u2019n barhaus, a hynny drwy gynnwys ysgolion lleol, datblygu cysylltiadau ym maes gyrfa adeiladu, a drwy ddiwrnodau safle agored rheolaidd i\u2019r gymuned. Bydd Pobl hefyd yn dal i hysbysu preswylwyr Loftus trwy ddiweddariadau rheolaidd ar wefan un pwrpas Loftus."}, {"text_idx": "#000015", "text": "Bydd cyfleoedd i ddysgu am gynaliadwyedd, gan gynnwys galluogi byw heb hylosgi, technoleg draenio ac egni arloesol, a gwella bioamrywiaeth yn ffurfio cydran ganolog ar gyfer y gwaith ymgysylltu yma. Yn ychwanegol, caiff cyfleoedd cyflogi a hyfforddi eu creu gan annog annibyniaeth a chynhwysiad yn y gymuned."}, {"text_idx": "#000016", "text": "Hysbysodd adnabyddiaeth gynnar o gyfyngiadau a chyfleoedd y safle'r broses ddylunio, gan gynorthwyo i ddeall gwerth llawn y safle a chreu datblygiad sy\u2019n gynaliadwy, hygyrch a phosib ei gyflawni. Mae\u2019r datblygiad hefyd wedi\u2019i hysbysu a\u2019i gyfarwyddo\u2019n gryf gan yr egwyddorion dylunio gwreiddiol a gynhyrchwyd ar gyfer Loftus Garden Village."}, {"text_idx": "#000017", "text": "Sefydlwyd dealltwriaeth dda o gyd-destun a chymeriad y lle yn ystod datblygiad Cymal 1. Roedd y datblygiad pentref gardd gwreiddiol yn gyfle i adlewyrchu ar y gorffennol a chreu cymeriad newydd ar gyfer yr ardal. Tynnwyd ar gyfeiriadau hanesyddol at gyn-ddefnydd y safle, a\u2019u hadlewyrchu wrth enwi\u2019r datblygiad yn \u2018Loftus\u2019. Daeth y ffatri i enwogrwydd trwy Ruby Loftus, gweithiwr ifanc o Gasnewydd a beintiwyd gan y Fonesig Laura Knight i gynrychioli merched yn y gwaith ar gyfer yr ymdrech amser rhyfel. Dewiswyd y darlun \u2018Ruby Loft screwing a Breech-ring\u2019, a beintiwyd yn 1943, yn ddarlun y flwyddyn yn Sioe Gelf yr Academi Frenhinol a denodd gryn sylw cyhoeddus ar y pryd."}, {"text_idx": "#000019", "text": "Cre\u0308wyd gweledigaeth gref o egwyddorion dylunio a arweiniwyd gan le er mwyn arwain y datblygiad, gan adeiladu ar lwyddiant cymal un y datblygiad a gan hyrwyddo pwysigrwydd byw carbon isel."}, {"text_idx": "#000020", "text": "Mae\u2019r safle wedi ei leoli\u2019n gynaliadwy o fewn cymdogaeth breswyl bresennol ac mae o fewn pellter cerdded i amwynderau lleol ac ysgolion. Adnabuwyd cyfleoedd allweddol i wella cysylltedd rhwng y strydoedd o amgylch a\u2019r gymuned; mynd i\u2019r afael a\u0302 natur \u201ctir cefn\u201d y safle sy\u2019n gyfagos i\u2019r llinell rheilffordd; integreiddio a chysylltu elfennau naturiol yn well; creu gofodau ar gyfer hamdden, cydlyniad cymdeithasol, a dysgu; lleoli, cyfeiriadu a dylunio ar gyfer y budd solar mwyaf; a hyrwyddo egwyddorion cartrefi gydol oes a byw carbon isel."}, {"text_idx": "#000021", "text": "Bydd y safle yn cael ei wasanaethu gan rwydwaith o lwybrau troed a beiciau newydd a phresennol sy\u2019n cysylltu i\u2019r ardal ehangach. Bydd y llwybrau cysylltiol yn ddeniadol a chyfforddus, yn gyson a\u0302\u2019r anogaeth am symudedd i bawb."}, {"text_idx": "#000022", "text": "Mae llwybr byr allweddol i gerddwyr yn bodoli rhwng dwy gymuned Corporation Road a Somerton, trwy danffordd Soho Street. Mae\u2019r cynllun arfaethedig wedi gwella\u2019r cysylltiad hwn trwy adlinio\u2019r hawl tramwy i\u2019r cyhoedd sy\u2019n bodoli eisoes trwy\u2019r safle a darparu llwybr cerddwyr/beiciau oddi ar y ffordd yn syth trwy galon y safle, ar hyd parc llinol newydd."}, {"text_idx": "#000023", "text": "Hyrwyddir beicio ymhellach ar y datblygiad trwy integreiddiad Gorsaf Nextbike er defnydd y cyhoedd ar y llwybr hwn. Mae llwybrau cerdded o fewn y datblygiad yn cysylltu\u2019n weithredol ac maen nhw\u2019n cael eu gwella ymhellach trwy gynhwysiad isadeiledd gwyrdd trwy\u2019r datblygiad hwn."}, {"text_idx": "#000024", "text": "Bydd y datblygiad yn cynnig 54 ty\u0302 yn cynnwys cymysgedd o fflatiau 1 llofft, cartrefi 2 a 3 llofft ar gyfer rhent cymdeithasol neu ranberchnogaeth. Mae dyluniad llawr gwaelod hyblyg sydd a\u0302 dwy ardal fyw yn rhoi\u2019r dewis i weithio o adref. Byddant yn cyfarfod Safonau datblygol \u2018Gofodau a Chartrefi Prydferth\u2019 2021 Llywodraeth Cymru."}, {"text_idx": "#000025", "text": "Bydd yr anheddau\u2019n eistedd mewn rhwydwaith cysylltiedig o ofodau agored sy\u2019n cynnwys gwahanol deipolegau gofod gwyrdd. Cynigir strategaeth tirwedd, bioamrywiaeth a mwynderau gynhwysfawr ar gyfer y safle, gan sicrhau bod y datblygiad yn integreiddio o fewn nodweddion ehangach y gofod agored, ecolegol a thirwedd."}, {"text_idx": "#000026", "text": "Yn ychwanegol darperir hefyd erddi cegin cymunedol sydd wedi gweithio\u2019n llwyddiannus ar Gymal Un Loftus Garden Village, gan ddarparu gofod i bobl ddod at ei gilydd a thyfu pethau."}, {"text_idx": "#000027", "text": "Mae cysyniadau allweddol creu lle, ffocws y gymuned, lles a bod yn agosach at natur wedi gyrru strategaeth tir y cyhoedd ar gyfer y safle."}, {"text_idx": "#000028", "text": "Mae\u2019r cynigion tirwedd a thir y cyhoedd yn cyd-fynd ac yn ehangu gweledigaeth eithriadol y datblygiad \u2018Loftus\u2019 cyfagos ac yn enghreifftio egwyddorion yr ethos o \u2018Bentref Gardd\u2019."}, {"text_idx": "#000030", "text": "Apwyntiodd Pobl Group di\u0302m amlddisgyblaethol, gan gynnwys Hammond Architectural Ltd, i ddatblygu a dylunio eu gweledigaeth a arweinir gan le ar gyfer y safle sy\u2019n ymgorffori PPW10 ac yn ymdrechu i gyfarfod gofynion Deddf Llesiant Cenedlaethau\u2019r Dyfodol (Cymru) 2015."}, {"text_idx": "#000032", "text": "Fel rhan o\u2019r broses ddatblygu dylunio barhaus, ymgysylltodd y ti\u0302m prosiect a\u0302 swyddogion Cyngor Casnewydd a Chomisiwn Dylunio Cymru ar sut orau i ddatblygu\u2019r safle yma mewn ffordd gynaliadwy."}, {"text_idx": "#000034", "text": "Bydd y datblygiad preswyl yn cael ei ddarparu gan Pobl Group, sy\u2019n ddarparwr gofal cymdeithasol a thai ddim er elw, sydd wedi ennill ei blwyf yng Nghymru."}, {"text_idx": "#000035", "text": "Mae cydweithio gyda chyflenwyr lleol, gan ddefnyddio egwyddorion Dylunio ar gyfer Gweithgynhyrchu a sefydlwyd trwy weithio mewn partneriaeth a chaffael deallus yn nodweddion allweddol."}, {"text_idx": "#000036", "text": "Trwy gydweithio gyda\u2019r gweithgynhyrchwr oddi ar y safle sy\u2019n seiliedig yng Nghymru, Castleoak, mae\u2019r cartrefi yn cael eu \u2018dylunio ar gyfer gweithgynhyrchu\u2019 gyda\u2019r nod o brif ffrydio dulliau modern o adeiladu. Nod y dull dylunio yw mwyhau effeithlonrwydd, hyblygrwydd a pherfformiad ym mhob rhan o\u2019r gadwyn gyflenwi, gweithgynhyrchu a chyflawni ac mae\u2019n adnabod y gall rhyngwyneb dylunio da lwyddo i greu lle da gan hefyd fanteisio ar ddulliau modern o adeiladu/oddi-ar-y-safle."}]